hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu en hu hu hu hu hu hu hu en hu hu en en hu en hu hu hu en hu hu hu hu hu hu hu hu hu hu hu hu hu hu hu hu de hu ca hu en hu en hu
Családi alkoholizmus – Elváljak vagy Segítsek? - Alkoholfüggőség
Mobilmentor, a segítség házhoz megy
Függőség kezelés diszkrét és hatékony megoldásokkal!
Zénó - Függőségkezelés   2022.05.12 Cs.
Ha egy házasságban az egyik fél alkoholfüggővé válik, az már nem magánügy, mivel hatással van a házastárs, a gyerekek, sőt az egész család életére.
A függőség óriási romboló potenciált hordoz, nemcsak az érintett számára, hanem partnere számára is. Az ezzel járó stressz a lelki hegek mellett testi tünetekhez is okozhat - legrosszabb esetben akár betegségként is megnyilvánulhat, főképpen akkor, ha a függőség súlyos, vagy régóta fennáll. Éppen ezért sokan, akiknek a házastársa, vagy partnere alkoholfüggővé válik, a segítségnyújtás vágya és a válás kényszere között őrlődnek. Talán a következő gondolatok segítenek neked, ha épp az alkohol miatti válás küszöbén állsz.
Alkoholizmus, mint első számú függőség
Alig van olyan ember, aki élete során ne került volna kapcsolatba alkoholizmussal, akár saját, akár egy családtag tapasztalatainak tükrében. Joggal mondhatjuk, hogy az alkohol a nikotin és a koffein mellett, az egyik leggyakrabban fogyasztott, legális drog. Egyrészt a könnyű elérhetőség miatt, másrészt a széles körű társadalmi elfogadottság miatt. Mindez történik annak ellenére, hogy minden évben emberek ezrei halnak meg alkoholfogyasztás következtében. Miért? Mert az alkoholizmus nem egy rossz szokás, hanem egy betegség.  Ezt azért gondoljuk végig, mielőtt beadnánk a válópert.
A társad nem szándékosan gonosz, vagy megbízhatatlan – olyan függőségben szenved, amelyet már nem tud irányítani.
Egy személy onnantól minősül alkoholfüggőnek, ha gondolatai folyton az alkoholtartalmú italok, például sör, bor vagy egyéb szeszes italok beszerzése és fogyasztása körül forognak. Ebben az esetben már kialakult az alkoholfogyasztás kényszere. Az érintettek figyelmen kívül hagyják a testi és pszichikai ​​tüneteket, nem törődnek saját egészségükkel és a hozzátartozók jólétével sem. Csak nagyon nehezen tudják szabályozni az alkoholmennyiséget és gyakorlatilag szünet nélkül isznak.
A fogyasztás gyakoriságától és mennyiségétől függően különböztethetjük meg az alkoholizmus szintjeit.
Aki este egy korty bort megiszik, az nem tekinthető alkoholfüggőnek. A fent leírtak szerint az alkoholfüggőségnek különböző jelei vannak.
Vannak, akik bizonyos konfliktushelyzetekben engednek csak az alkoholnak, például amikor dühösek vagy szomorúak, mivel így próbálják elkerülni, illetve oldani a problémával való szembesülést.
És vannak azok, akik csak alkalmanként isznak, (alkalmi ivók) tehát nem függők, de rendszeresen fogyasztanak alkoholt.
A fenti két típus egyike sem nevezhető alkoholfüggőnek. Ám a viszonylag ártalmatlan alkoholfogyasztás, ha nincs kontrollálva, bármikor függőséggé alakulhat, amikor már valaki minden problémát alkohollal orvosol. A szervezet idővel elkezdi igényli az alkoholt, és ezt olyan tüneteken keresztül mutatja meg, mint például az ingerlékenység és a nyugtalanság. Vannak, akik hosszabb időszakokat is kibírnak ivás nélkül, vagy csak keveset isznak, de mindenképpen fenntartanak bizonyos a véralkoholszintet.
Nem számít melyik típusba sorolható a társad. Ha már egy ideje nyugtalanítónak találod az ivási szokásait, itt az ideje, hogy ezt közöld vele.
Kialakulhatnak egészségügyi problémák az alkoholisták hozzátartozóinál?
Bárki, aki egy alkoholistával él együtt, nagy a kockázata annak, hogy előbb-utóbb ő maga is megbetegszik. Ez megnyilvánulhat lelki és akár fizikai szinten is. Különösen a súlyos szenvedélybetegek terhelik és korlátozzák családjukat viselkedésükkel. Hazudnak és olyan történeteket találnak ki, melyekről mindenki tudja, hogy nem igazak, eltitkolják függőségüket, és gyakran még erőszakosak is. Ennek ellenére a legtöbb partner még sokáig képes meglátni a függőség mögött rejtőzködő szeretett személyt.
Ezért inkább megalkusznak és együtt maradnak, holott ez nem tesz jót sem az érintettnek, sem a család többi tagjának. Az örökös stressz olyan teher, amelyet senki sem tud hosszú távon elviselni. Alvászavarok lépnek fel, a partnerrel való konfliktus és a család megélhetésével kapcsolatos aggodalmak, félelmek egyre jobban eluralkodnak, és minden gondolatot, tevékenységet befolyásolnak. Ez depresszióhoz vezethet, vagy testi nyomokat hagyhat. A tartós aggodalmak pszichoszomatikus betegségekhez, például gyomor-bélrendszeri panaszokhoz vagy krónikus hátproblémákhoz vezethetnek. Az alkoholistával való értelmes kommunikáció a beteg mentális állapota miatt egy idő után már nem lehetséges. Vagy túl részeg ahhoz, hogy egyértelműen kifejezze magát, vagy egyszerűen elfelejti, miről is beszéltek tegnap. Ez nem túl vonzó házastársi, illetve partneri kapcsolat, igaz!
A legtöbb családtag segíteni szeretne. Tenni akarnak valamit, mert látják, hogy az érintett szenved. Persze újra és újra vannak olyan fázisok, amikor úgy tűnik, minden rendben van, és felcsillan egy kis remény - az alkoholfüggők gyakran őrlődnek a leszokás és az ivás folytatása között. Időnként figyelmet szeretnének, és van, hogy megnyílnak partnerük előtt. Ezek a pillanatok mindig reményt adnak a józan félnek, és megerősíti őket a segítségnyújtási szándékukban. Az, hogy az érintett el akar-e fogadni kívülről jövő segítséget, az a betegségtudatától függ. Aki nem hajlandó beismerni alkoholfüggőségét, az nem fog közel engedni magához senkit. Nem számít, milyen keményen küzdesz, nehéz lesz áttörni a kemény falakat. Ez nem jelenti azt, hogy nem tudsz segíteni. A szándékod teljesen érthető.
Ha valóban aggódsz partnered állapota miatt, akkor külső segítséget kell kérned akár a családtól, akár terápiás segítség formájában. Ha úgy látod, hogy már nincs mit tenni, és a partnered minden megoldást elutasít, még akkor is, ha a szakítás nagyon fájdalmas, szánalomból ne maradj vele. Neki is meg kell tanulnia irányítani saját életét. A „közös út” nem önfeláldozást jelent, hanem azt jelenti, hogy a kitűzött célt mindenkinek a saját bőrében utazva, egymást támogatva, de saját erőből, önállóan kell elérnie.
Hogyan csinál belőled „komplett idiótát” a kokain!
Családi alkoholizmus – Elváljak vagy Segítsek?
Mikortól számítok én alkoholistának?
Alkohol és Kokain, a halálos kombináció
Alkoholkontroll - Ha csak az elején tartasz, még nincs nagy veszély!
Alkoholmentes élet, ha elhagyod az alkoholt
Alkohol leszokás hatásai, regenerálódás
Alkohol elvonás tünetei meddig tart
Amennyiben úgy érzi, hogy az életében túl nagy szerepet tölt be a függőség és szeretne egy hatékony és diszkrét megoldást választani, akkor ne habozzon, vegye fel velem a kapcsolatot!
Kérjen segítséget! Hívjon bizalommal!
Hívását munkanapokon 8 órától 18 óráig tudjuk fogadni.
+36 30 3155 746
Ügyfeleimnek maximális diszkrécióval és titoktartási kötelezettséggel tartozom!
Személyes bemutatkozó honlapom: orsolicszeno.hu
Ügyfeleim elégedettsége nem csak, hogy szakmai sikerem, de a személyes örömöm is egyben, hiszen egy újabb változásnak a részese lenni legalább akkora öröm, mint egy új élet születése.
honlapot & sablont készítette